b'\n_START_ARTICLE_\nHans Lauge\n_START_PARAGRAPH_\nHans Lauge Petersen er tidligere sportschef i Vejle Boldklub Elitefodbold A/S.\n_START_SECTION_\nProfil\n_START_PARAGRAPH_\nHans Lauge har forfattet flere b\xc3\xb8ger, herunder en bog dedikeret til sin datter, som mistede livet i en busulykke p\xc3\xa5 Bali i slutningen af 1990\'erne. Dette tab forklarer m\xc3\xa5ske noget af tilbageholdenheden i hans mest anvendte replik, n\xc3\xa5r talen falder p\xc3\xa5 fodbold: "Fodbold er verdens vigtigste biting". Samtidig er Hans Lauge dog en mand med mange talenter og interesser._NEWLINE_Hans Lauge har mange \xc3\xa5rs erfaring inden for strategi og ledelse, og indsigten i fodbold er dokumenteret med DBUs elitetr\xc3\xa6neruddannelse samt flere \xc3\xa5rs virke som DBU-instrukt\xc3\xb8r._NEWLINE_I 2004 var Hans Lauge en central person i en gruppe af lokale erhversfolk m.fl., der sammen med Vejle Boldklub udarbejdede en 4-punkts plan, der skulle rekonstruere klubbens \xc3\xb8konomi og organisation samt s\xc3\xb8rge for oprykning til SAS Ligaen og etableringen af et moderne stadion i N\xc3\xb8rreskoven p\xc3\xa5 nordsiden af Vejle Fjord._NEWLINE_Hans Lauge har fungeret som mental coach samt tr\xc3\xa6ner for en r\xc3\xa6kke hold i Vejle Boldklub.'